אנטואן ווקר

אנטואן דבון ווקר (באנגלית: Antoine Devon Walker; נולד ב-12 באוגוסט 1976 בשיקגו שבאילינוי) הוא כדורסלן עבר אמריקאי, ששיחק בעמדות הסמול פורוורד והפאוור פורוורד. ווקר זכה באליפות ליגת ה-NBA בשנת 2006, כאשר שיחק במיאמי היט. במהלך הקריירה שלו הוא השתתף שלוש פעמים במשחק האולסטאר של ה-NBA.

קריירת תיכונים ומכללות
ווקר הוא בוגר בית הספר התיכון מונט כרמל, במסגרתו שיחק בנבחרת הכדורסל של בית הספר. כאשר שיחק בקבוצתה של התיכון, בה שיתף פעולה עם שחקן הפוטבול המפורסם דונובן מקנאב, הוא רכש לעצמו מעמד של שחקן מצטיין וידוע בכל רחבי מדינת אילינוי.

לאחר סיום לימודיו בתיכון קיבל ווקר מלגת כדורסל מלאה מאוניברסיטת קנטקי, בה שיחק תחת המאמן האגדי ריק פיטינו. כבר בעונת ה"פרשמן" שלו במכללה הוא היה השחקן הבולט של הקבוצה, ונבחר ל-MVP של טורניר ההתאחדות הדרום-מזרחית (SEC). בעונתו השנייה, , הוא היה הפורוורד הפותח של הקבוצה שזכתה באליפות ליגת המכללות. באותה שנה הוא אף נבחר לחמישיית העונה של טורניר ה-SEC ולנבחרת האזורית של העונה מטעם ה-NCAA.

כבר לאחר שנתיים של לימודים באוניברסיטה, החליט ווקר לעזוב אותה לטובת קריירה מקצוענית בליגת ה-NBA.

קריירה ב-NBA
בוסטון סלטיקס
בשנת 1996, היה ווקר לבחירה השישית בדראפט ה-NBA, על ידי קבוצת בוסטון סלטיקס. כבר בעונתו הראשונה בבוסטון, , הוא נבחר לחמישיית הרוקיז של העונה, והוביל את קבוצתו במדדי הנקודות (17.5 בממוצע למשחק) והריבאונדים (9 בממוצע). על אף הצלחתו האישית של ווקר, בוסטון נחלה עונה חלשה במיוחד, וסיימה עם מאזן של 15 ניצחונות בלבד מול 67 הפסדים.

בעונה הבאה המשיך ווקר את הצטיינותו, והעמיד ממוצעים עונתיים של "דאבל דאבל" - 22.4 נקודות ו-10.2 ריבאונדים. הוא אף קלע 49 נקודות - שיא אישי בעבורו במהלך הקריירה - במשחק בו הפסידה בוסטון לוושינגטון ויזארדס. הוא נבחר באותה עונה לשמש כמחליף במשחק האולסטאר של ה-NBA. בוסטון הציגה יכולת משופרת מאשר זו שבעונה הקודמת, אך עדיין סיימה עם מאזן שלילי, 46-36. בדראפט הליגה של 1998, בחרה בוסטון את פול פירס במקום העשירי. בשנים הבאות ווקר היווה יחד עם פירס את אחד משני כוכביה של בוסטון, והשילוב המוצלח בין השניים הועיל רבות לקבוצה.

בעונת  הציג ווקר את העונה הטובה ביותר בקריירה שלו, כאשר הוביל את בוסטון למאזן של 33-49 ולהעפלתה הראשונה מזה שבע שנים למשחקי הפלייאוף. הוא סיים שני בדירוג  של הקבוצה (22.1 נקודות), ובמקום הראשון בדירוגי הריבאונדים (8.8) והאסיסטים (5.0) שלה. יחד עם פירס, הוביל ווקר את קבוצתו עד לסדרת גמר המזרח, שם הפסידו לניו ג'רזי נטס לאחר שישה משחקים. באותה עונה הוא השתתף בפעם השנייה בקריירה במשחק האולסטאר, ונבחר בשלישית למעמד זה ב-2003.

בעונת  סבל ווקר מירידה ביכולתו. על אף שקלע מעל עשרים נקודות בממוצע למשחק, הוא התקשה מאוד להצליח בקליעתו, כאשר רשם 38.8 אחוזי קליעה מהשדה בלבד - מספר נמוך מאוד בעבור שחקן המתפקד כפורוורד. גם בוסטון כולה נחלה הצלחה פחותה ביחס לעונה הקודמת כאשר הודחה כבר בחצי גמר המזרח, פעם נוספת בידי ניו ג'רזי.

דאלאס מאבריקס
מספר ימים לפני פתיחתה של עונת , עבר ווקר לקבוצת דאלאס מאבריקס. בעונתו היחידה בדאלאס פתח ווקר בחמישייה בכל 82 משחקי הקבוצה, אך למרות זאת לא קיבל את המעמד הבכיר שהיה לו בתקופתו בבוסטון, בשל מספר פורוורדים כישרוניים נוספים, כדוגמת אנטואן ג'יימיסון, שהיו בסגל הקבוצה.

אטלנטה הוקס
באוגוסט 2004 הועבר ווקר בטרייד לאטלנטה הוקס.

החזרה לבוסטון
כבר באמצע העונה שלאחר מכן, בפברואר 2005, הוא הועבר בטרייד נוסף בחזרה לבוסטון סלטיקס. ווקר המשיך לפתוח בחמישייה בכל המשחקים בהם השתתף בעונה זו, אם כי תפוקתו ודקות המשחק שלו בתקופתו השנייה בבוסטון היה פחותים מאלה שהציג באטלנטה.

מיאמי היט
לפני עונת  הועבר ווקר לקבוצת מיאמי היט, במסגרת העסקה הגדולה ביותר בתולדות ה-NBA, שכללה חמש קבוצות ו-13 שחקנים. בעונתו הראשונה במיאמי זכה ווקר עם הקבוצה באליפות ה-NBA הראשונה בקריירה שלו, לאחר שהעמיד ממוצעים של 12.2 נקודות ו-5.1 ריבאונדים בעונה הסדירה, ושל 13.3 נקודות ו-5.6 ריבאונדים במהלך הפלייאוף. הוא הצטיין גם במשחק השישי של סדרת הגמר, מול דאלאס מאבריקס, שבו הבטיחה מיאמי את תואר האליפות. עם זאת, בעונה הבאה ירדה יכולתו של ווקר בצורה ניכרת, כאשר הוא קלע 8.5 נקודות בממוצע ופתח ב-15 משחקים בלבד בחמישייה.

מינסוטה טימברוולבס
באוקטובר 2007 הועבר ווקר לקבוצת מינסוטה טימברוולבס. לאחר עונה אחת במינסוטה, שבמהלכה מיעט לקבל דקות משחק, הוא הועבר לממפיס גריזליס. בדצמבר 2008 שוחרר ווקר מממפיס מבלי ששיחק אף משחק במדי הקבוצה, ובכך סיים את קריירת ה-NBA שלו.

השנים האחרונות
לאחר למעלה משנה בה לא שיחק כלל באופן מקצועני, חתם ווקר בפברואר 2010 בקבוצת "גוויאנבו קונקיסטדורס" הפורטו ריקנית, יחד עם שחקן NBA אחר לשעבר, מרכוס פייזר. בתחילת עונת 2010/2011 חתם ווקר בקבוצה איידהו סטמפיד מה-NBDL. בסיום עונת 2011/2012 עזב את איידהו, ופרש ממשחק פעיל.

מחוץ לכדורסל
במהלך חייו היה ווקר מעורב בשני אירועים של שוד. ביולי 2000, נשדדו הוא וחברו לשעבר לאוניברסיטת קנטקי, נאזר מוחמד, ליד מסעדה בדרום שיקגו. מקרה דומה אירע שנית בשנת 2007, כאשר ווקר, ששהה בביתו יחד עם אדם נוסף, נשדד שם על ידי שני תוקפים שפרצו לביתו. התוקפים ברחו עם חפצים בשווי שהוערך ב-200,000 דולר, כולל מכונית המרצדס של ווקר. מכוניתו הוחזרה לו מאוחר יותר והנזקים הרבים בה תוקנו. ארבעה אנשים זוהו ככאלה הקשורים לאותו מעשה שוד, ושניים מהם קושרו לשוד שאירע לשחקן NBA אחר, אדי קרי.

ביולי 2009 הואשם ווקר בזיוף צ'קים בסך של למעלה מ-800,000 דולר לבתי קזינו בלאס וגאס ובנבדה.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % לשלוש  % מהעונשין  ריבאונדים  אסיסטים  חטיפות  חסימות  נקודות  בוסטון 82  68  36.2  0.425  0.327  0.631  9.0  3.2  1.3  0.6  17.5  בוסטון 82  82  39.9  0.423  0.312  0.645  10.2  3.3  1.7  0.7  22.4  בוסטון 42  41  36.9  0.412  0.369  0.559  8.5  3.1  1.5  0.7  18.7  בוסטון 82  82  36.6  0.430  0.256  0.699  8.0  3.7  1.4  0.4  20.5  בוסטון 81  81  41.9  0.413  0.367  0.716  8.9  5.5  1.7  0.6  23.4  בוסטון 81  81  42.0  0.394  0.344  0.741  8.8  5.0  1.5  0.5  22.1  בוסטון 78  78  41.5  0.388  0.323  0.615  7.2  4.8  1.5  0.4  20.1  דאלאס 82  82  34.6  0.428  0.269  0.554  8.3  4.5  0.8  0.8  14.0 אטלנטה 53  53  40.2  0.415  0.317  0.534  9.4  3.7  1.2  0.6  20.4 בוסטון 24  24  34.5  0.442  0.342  0.557  8.3  3.0  1.0  1.1  16.3  מיאמי 82  19  26.8  0.435  0.358  0.628  5.1  2.0  0.6  0.4  12.2  מיאמי 78  15  23.3  0.397  0.275  0.438  4.3  1.7  0.6  0.2  8.5  מינסוטה 46  1  19.4  0.363  0.324  0.530  3.7  1.0  0.7  0.2  8.0 קריירה 893  707  35.3  0.414  0.325  0.633  7.7  3.5  1.2  0.5  17.5

בפלייאוף ה-NBA
 עונה  קבוצה  משחקים  חמישייה  דקות  % מהשדה  % לשלוש  % מהעונשין  ריבאונדים  אסיסטים  חטיפות  חסימות  נקודות  בוסטון 16  16  43.9  0.411  0.385  0.781  8.6  3.3  1.5  0.4  22.1  בוסטון 10  10  44.0  0.415  0.356  0.500  8.7  4.3  1.7  0.4  17.3  דאלאס 5  5  28.0  0.361  0.100  0.571  10.0  2.4  1.2  0.6  9.8  בוסטון 6  6  37.3  0.413  0.368  0.636  7.3  2.3  1.2  1.0  16.7  מיאמי 23  23  37.5  0.403  0.324  0.574  5.6  2.4  1.0  0.3  13.3  מיאמי 4  0  23.0  0.405  0.500  0.818  2.3  1.5  0.5  0.3  11.8 קריירה 64  60  38.5  0.406  0.352  0.663  7.1  2.9  1.2  0.4  16.1

קישורים חיצוניים

הערות שוליים

קטגוריה:אמריקאים ילידי אילינוי
קטגוריה:כדורסלני אוניברסיטת קנטקי
קטגוריה:כדורסלני בוסטון סלטיקס
קטגוריה:כדורסלני דאלאס מאבריקס
קטגוריה:כדורסלני אטלנטה הוקס
קטגוריה:כדורסלני מיאמי היט
קטגוריה:כדורסלני מינסוטה טימברוולבס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של בוסטון סלטיקס
קטגוריה:שיקגו: כדורסלנים
קטגוריה:אמריקאים שנולדו ב-1976